ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουνίου 1998 για την τροποποίηση της απόφασης 97/296/ΕΚ με την οποία καταρτίζεται ο κατάλογος των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή [κοινοποιηθείσα υπό τον αριθμό Ε(1998) 1849] (Κείμενο που παρουσιάζει ενδιαφέρον για τον ΕΟΧ) (98/419/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), όπως τροποποιήθηκε από την απόφαση 97/34/ΕΚ (2), και ιδίως το άρθρο 2 παράγραφος 2 και το άρθρο 7,

Εκτιμώντας:

ότι η απόφαση 97/296/ΕΚ της Επιτροπής (3), όπως τροποποιήθηκε από την απόφαση 98/148/ΕΚ (4), περιλαμβάνει τις τρίτες χώρες από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή, ενώ στο μέρος Ι του καταλόγου απαριθμούνται οι τρίτες χώρες που καλύπτονται από ειδική απόφαση και στο μέρος ΙΙ απαριθμούνται οι χώρες εκείνες που πληρούν τους όρους του άρθρου 2 παράγραφος 2 της απόφασης 95/408/ΕΚ 7

ότι οι αποφάσεις 98/420/ΕΚ (5), 98/421/ΕΚ (6), 98/422/ΕΚ (7), 98/423/ΕΚ (8), 98/424/ΕΚ (9), της Επιτροπής, θεσπίζουν ειδικούς όρους εισαγωγής για τα προϊόντα αλιείας και υδατοκαλλιέργειας καταγωγής αντίστοιχα Νιγηρίας, Γκάνας, Τανζανίας, Νήσων Φόλκλαντ και Μαλβίδων 7 ότι, κατά συνέπεια, η Νιγηρία, η Γκάνα, η Τανζανία, οι Νήσοι Φόλκλαντ και οι Μαλβίδες θα πρέπει να προστεθούν στο μέρος Ι του καταλόγου του παραρτήματος Ι των χωρών και εδαφών από τις οποίες επιτρέπονται οι εισαγωγές προϊόντων αλιείας για κατανάλωση από τον άνθρωπο 7

ότι το Πράσινο Ακρωτήριο, η Λετονία, η Λιθουανία, η Νικαράγουα, το Μπενίν, το Καζακστάν, η Γουϊνέα Κόνακρι, η Παπουασία Νέα Γουϊνέα, η Μάλτα, η Νήσος Μαυρίκιος, η Τζαμάικα, το Καμερούν, η Τσεχική Δημοκρατία, το Ισραήλ, το Χονγκ Κονγκ και η Ουγκάντα έχουν αποδείξει ότι πληρούν τους αντίστοιχους όρους που αναφέρονται στο άρθρο 2 παράγραφος 2 της απόφασης 95/408/ΕΚ 7 ότι, κατά συνέπεια, είναι απαραίτητο να τροποποιηθεί ο κατάλογος για να συμπεριληφθούν οι εν λόγω χώρες στο μέρος ΙΙ του καταλόγου του παραρτήματος Ι 7

ότι ορισμένες χώρες και εδάφη που δεν περιλαμβάνονται ακόμη στον κατάλογο, αλλά εξάγουν επί του παρόντος στην ΕΚ, έχουν παράσχει στοιχεία σύμφωνα με τα οποία πληρούν τουλάχιστον ισοδύναμους όρους με τους κοινοτικούς 7 ότι, δεδομένου ότι απαιτούνται από τις χώρες αυτές περισσότερα στοιχεία, οι εν λόγω χώρες και εδάφη περιλαμβάνονται στον κατάλογο ενός νέου παραρτήματος ΙΙ 7

ότι, για να αποφευχθούν τυχόν διαταραχές των εισαγωγών από τις χώρες και τα εδάφη που περιλαμβάνονται στο νέο παράρτημα ΙΙ, θα εξακολουθήσει να εφαρμόζεται το άρθρο 11 παράγραφος 7 της οδηγίας 91/493/ΕΟΚ (10) του Συμβουλίου, για μεταβατική περίοδο, για τα προϊόντα αλιείας που εισάγονται από τις χώρες και τα εδάφη που περιλαμβάνονται στο παράρτημα ΙΙ 7

ότι, για τις χώρες και τα εδάφη που δεν περιλαμβάνονται ακόμη στα παραρτήματα της παρούσας απόφασης, θα απαιτηθεί να αξιολογηθεί από την Επιτροπή εάν οι εν λόγω χώρες εφαρμόζουν για τα προϊόντα αλιείας που εξάγουν προς την Κοινότητα, τουλάχιστον ισοδύναμους όρους με εκείνους που διέπουν την παραγωγή και τη διάθεση κοινοτικών προϊόντων στην αγορά 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 97/296/ΕΚ τροποποιείται ως ακολούθως:

1. Στα άρθρα 1 και 2, η λέξη «παράρτημα» αντικαθίσταται από τις λέξεις «παράρτημα Ι».

2. Στο άρθρο 3 η παράγραφος 1 αντικαθίσταται από το ακόλουθο κείμενο:

«1. Με την επιφύλαξη του άρθρου 2, τα κράτη μέλη δύνανται να εξακολουθήσουν να εισάγουν, μέχρι την 31η Ιανουαρίου 1999, προϊόντα αλιείας που προέρχονται από τις χώρες και τα εδάφη που περιλαμβάνονται στο παράρτημα ΙΙ, σύμφωνα με το άρθρο 11 παράγραφος 7 της οδηγίας 91/493/ΕΚ.»

3. Το παράρτημα της απόφασης 97/296/ΕΚ αντικαθίσταται από το παράρτημα Ι και το παράρτημα ΙΙ της παρούσας απόφασης.

Άρθρο 2

Η παρούσα απόφαση εφαρμόζεται από την 1η Ιουλίου 1998.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 30 Ιουνίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 243 της 11. 10. 1995, σ. 17.

(2) ΕΕ L 13 της 16. 1. 1997, σ. 33.

(3) ΕΕ L 122 της 14. 5. 1997, σ. 21.

(4) ΕΕ L 46 της 17. 2. 1998, σ. 18.

(5) Βλέπε σελίδα 59 της παρούσας Επίσημης Εφημερίδας.

(6) Βλέπε σελίδα 66 της παρούσας Επίσημης Εφημερίδας.

(7) Βλέπε σελίδα 71 της παρούσας Επίσημης Εφημερίδας.

(8) Βλέπε σελίδα 76 της παρούσας Επίσημης Εφημερίδας.

(9) Βλέπε σελίδα 81 της παρούσας Επίσημης Εφημερίδας.

(10) ΕΕ L 268 της 24. 9. 1991, σ. 15.

ΠΑΡΑΡΤΗΜΑ I Κατάλογος χωρών και εδαφών από τις οποίες επιτρέπονται οι εισαγωγές προϊόντων αλιείας υπό οποιαδήποτε μορφή, τα οποία προορίζονται για κατανάλωση από τον άνθρωπο

I. Χώρες και εδάφη που καλύπτονται από ειδική απόφαση δυνάμει της οδηγίας 91/493/ΕΚ του Συμβουλίου

ΑΛΒΑΝΙΑ

ΑΡΓΕΝΤΙΝΗ

ΑΥΣΤΡΑΛΙΑ

ΜΠΑΓΚΛΑΝΤΕΣ

ΒΡΑΖΙΛΙΑ

ΚΑΝΑΔΑΣ

ΧΙΛΗ

ΚΟΛΟΜΒΙΑ

ΙΣΗΜΕΡΙΝΟΣ

ΝΗΣΟΙ ΦΟΛΚΛΑΝΤ

ΦΑΡΟΕΣ

ΓΚΑΜΠΙΑ

ΓΚΑΝΑ

ΙΝΔΙΑ

ΙΝΔΟΝΗΣΙΑ

ΑΚΤΗ ΕΛΕΦΑΝΤΟΣΤΟΥ

ΙΑΠΩΝΙΑ

ΜΑΔΑΓΑΣΚΑΡΗ

ΜΑΛΑΙΣΙΑ

ΜΑΛΔΙΒΕΣ

ΜΑΥΡΙΤΑΝΙΑ

ΜΑΡΟΚΟ

ΝΕΑ ΖΗΛΑΝΔΙΑ

ΝΙΓΗΡΙΑ

ΠΕΡΟΥ

ΦΙΛΙΠΠΙΝΕΣ

ΡΩΣΙΑ

ΣΕΝΕΓΑΛΗ

ΣΙΓΚΑΠΟΥΡΗ

ΝΟΤΙΟΣ ΑΦΡΙΚΗ

ΝΟΤΙΟΣ ΚΟΡΕΑ

ΤΑΪΒΑΝ

ΤΑΝΖΑΝΙΑ

ΤΑΫΛΑΝΔΗ

ΟΥΡΟΥΓΟΥΑΗ

II. Χώρες και εδάφη που πληρούν τους όρους του άρθρου 2 παράγραφος 2 της απόφασης 95/408/ΕΚ του Συμβουλίου

ΜΠΕΛΙΖΕ

ΜΠΕΝΙΝ

ΚΙΝΑ

ΚΑΜΕΡΟΥΝ

ΠΡΑΣΙΝΟ ΑΚΡΩΤΗΡΙΟ

ΚΟΣΤΑ ΡΙΚΑ

ΚΡΟΑΤΙΑ

ΚΟΥΒΑ

ΤΣΕΧΙΚΗ ΔΗΜΟΚΡΑΤΙΑ

ΦΙΤΖΙ

ΓΡΟΙΛΑΝΔΙΑ

ΓΟΥΑΤΕΜΑΛΑ

ΓΟΥΪΝΕΑ ΚΟΝΑΚΡΙ

ΟΝΔΟΥΡΑ

ΧΟΝΓΚ ΚΟΝΓΚ

ΟΥΓΓΑΡΙΑ (1)

ΙΣΡΑΗΛ

ΤΖΑΜΑΪΚΑ

ΚΑΖΑΚΣΤΑΝ (2)

ΛΕΤΟΝΙΑ

ΛΙΘΟΥΑΝΙΑ

ΜΑΛΤΑ

ΜΑΥΡΙΚΙΟΣ

ΜΕΞΙΚΟ

ΜΑΜΙΜΠΙΑ

ΝΙΚΑΡΑΓΟΥΑ

ΠΑΠΟΥΑΣΙΑ ΝΕΑ ΓΟΥΪΝΕΑ

ΠΑΝΑΜΑΣ

ΠΟΛΩΝΙΑ

ΣΕΫΧΕΛΕΣ

ΣΛΟΒΕΝΙΑ

ΣΟΥΡΙΝΑΜ

ΕΛΒΕΤΙΑ

ΤΟΓΚΟ

ΤΥΝΗΣΙΑ

ΤΟΥΡΚΙΑ

ΟΥΓΚΑΝΤΑ

ΗΝΩΜΕΝΕΣ ΠΟΛΙΤΕΙΕΣ ΑΜΕΡΙΚΗΣ

ΒΕΝΕΖΟΥΕΛΑ

ΒΙΕΤΝΑΜ

(1) Επιτρέπονται μόνο οι εισαγωγές ζώντων ζώων που προορίζονται για κατανάλωση από τον άνθρωπο.

(2) Επιτρέπονται οι εισαγωγές μόνο για το χαβιάρι.

ΠΑΡΑΡΤΗΜΑ II Κατάλογος χωρών και εδαφών από τα οποία επιτρέπονται, μέχρι τις 31 Ιανουαρίου 1999, οι εισαγωγές προϊόντων αλιείας που προορίζονται για κατανάλωση από τον άνθρωπο, υπό τους όρους που προβλέπονται στο άρθρο 11 παράγραφος 7 της οδηγίας 91/493/ΕΟΚ

ΑΛΓΕΡΙΑ

ΑΝΓΚΟΛΑ

ΑΖΕΡΜΠΑΪΤΖΑΝ (1)

ΜΠΑΧΑΜΕΣ

ΒΟΥΛΓΑΡΙΑ

ΚΟΓΚΟ (ΜΠΡΑΖΖΑΒΙΛ)

ΑΙΓΥΠΤΟΣ

ΕΡΥΘΡΑΙΑ

ΕΣΘΟΝΙΑ

ΠΡΩΗΝ ΓΙΟΥΓΚΟΣΛΑΒΙΚΗ ΔΗΜΟΚΡΑΤΙΑ ΤΗΣ ΜΑΚΕΔΟΝΙΑΣ

ΓΚΑΜΠΟΝ

ΓΟΥΪΝΕΑ ΜΠΙΣΑΟΥ

ΙΡΑΝ

ΚΕΝΥΑ

ΜΟΖΑΜΒΙΚΗ

ΜΥΑΝΜΑΡ

ΡΟΥΜΑΝΙΑ

ΑΓΙΑ ΕΛΕΝΗ

ΝΗΣΟΙ ΣΟΛΟΜΩΝΤΟΣ (2)

ΣΡΙ ΛΑΝΚΑ

ΑΓΙΑ ΛΟΥΚΙΑ

ΖΙΜΠΑΜΠΟΥΕ

(1) Επιτρέπονται οι εισαγωγές μόνο για το χαβιάρι.

(2) Επιτρέπονται μόνο οι εισαγωγές από τη Solomon Taiyo Limited.